ເກົາຫລີໃຕ້ ເປັນເຈົ້າພາບ ຈັດກອງປະຊຸມ ກັບ 5 ປະເທດແຄມແມ່ນໍ້າຂອງ
ລັດຖະມົນຕີ​ຕ່າງປະ​ເທດ​ເກົາຫລີ​ໃຕ້ Kim Sung-hwan ຈະ​ຕ້ອນຮັບ​ພວກ​ຄູ່ ຕໍາ​ແໜ່​ງ ຈາກ​ມຽນມາ ກໍາປູ​ເຈຍ ສປປ ລາວ ຫວຽດນາມ ​ແລະ​ໄທ.
ເກົາຫລີໃຕ້ແລະ 5 ປະເທດເລາະແຄມແມ່ນໍ້າຂອງເກົາຫລີໃຕ້ກໍານົດຈະເປັນເຈົ້າພາບ ຈັດການພົບປະຂອງບັນດານັກການທູດຈາກ 5 ປະເທດເລາະແຄມແມ່ນ້ຳຂອງໃນ ພາກພື້ນເອເຊຍຕາເວັນອອກສຽງໃຕ້ຂຶ້ນໃນສັບປະດານີ້ ໃນຖານະເປັນພາກສ່ວນ ນຶ່ງຂອງການ ຊຸກຍູ້ເພື່ອໃຫ້ມີການຮ່ວມໄມ້ຮ່ວມມືກັນເພີ່ມຂຶ້ນທາງດ້ານເສດຖະກິດ ກັບພາກພື້ນທີ່ອຸດົມຮັ່ງມີໃນດ້ານແຫລ່ງຊັບພະຍາກອນນັ້ນ ອົງການຂ່າວ Yonhap ຂອງເກົາຫລີໃຕ້ກ່າວວ່າ ລັດຖະມົນຕີຕ່າງປະເທດເກົາຫລີ ໃຕ້ ທ່ານ Kim Sung-hwan ຈະເປັນຜູ້ຕ້ອນຮັບພວກຄູ່ ຕໍາແໜ່ງຈາກມຽນມາ ກໍາ ປູເຈຍ ສປປ ລາວ ຫວຽດນາມແລະໄທເພື່ອເຂົ້າຮ່ວມການພົບປະກັນ ທີ່ຈະມີຂຶ້ນໃນ ວັນພະຫັດມື້ອື່ນແລະວັນສຸກມື້ຮືນີ້ ໂຄສົກເກົາຫລີໃຕ້ ກ່າວວ່າ ການພົບປະໂອ້ລົມສົນ ທະນາກັນນີ້ຈະເພ່ງເລັງໃສ່ການຂະຫຍາຍການຮ່ວມໄມ້ຮ່ວມມືກັນໃນພາກສ່ວນເສດ ຖະກິດແລະການພັດທະນານັ້ນ ອົງການຂ່າວ Yonhap ກ່າວວ່າ ການພົບປະກັນນີ້ ໄດ້ຖືກນໍາສະເໜີຂຶ້ນໃນປີແລ້ວ ໂດຍປະທານາທິບໍດີເກົາຫລີໃຕ້ທ່ານ Lee Myung-bak ຫລັງຈາກກອງປະຊຸມສຸດ ຍອດທີ່ຫວຽດນາມກັບບັນດາຜູ້ນໍາຈາກຂົງເຂດເອເຊຍຕາເວັນອອກສຽງໃຕ້ນັ້ນ ອົງການຂ່າວດັ່ງກ່າວເວົ້າຕື່ມວ່າ ການຄ້າຂາຍປະຈໍາປີລະຫວ່າງເກົາຫລີໃຕ້ແລະ 5 ປະເທດທີ່ເຂົ້າຮ່ວມປະຊຸມໄດ້ກະໂດດຈາກ 1 ຕື້ເຄິ່ງໂດລາໃນຊຸມປີ 1990 ຂຶ້ນມາ ເປັນ 25 ຕື້ໂດລາໃນປີແລ້ວນີ້ ແມ່ນໍ້າຂອງທີ່ມີຄວາມຍາວ 4800 ຫລັກກິໂລແມັດຊຶ່ງມີແຫລ່ງກໍາເນີດຈາກຈີນໄຫລ ຜ່ານ 5 ປະເທດທີ່ເປັນແຂກຮັບເຊີນເຫລົ່ານີ້ ເກົາຫລີໃຕ້ ຍີ່ປຸ່ນແລະຈີນໄດ້ຈັບຕາເບິ່ງ ຂົງເຂດດັ່ງກ່າວມາແຕ່ດົນນານແລ້ວ ກ່ຽວກັບແຫຼ່ງປ່າໄມ້ແລະຊັບພະຍາກອນບໍ່ແຮ່ທີ່ ມີຢູ່ຢ່າງຫຼວງຫຼາຍຂອງພວກປະເທດເຫລົ່ານີ້